Bordele hiriko Euskal Etxea

Bordeleko Euskal Etxea, ofizialki Bordeleko Eskual Etxea 'Eskualdunen Biltzarra' eta frantsesez Maison Basque de Bordeaux, Frantziako Bordele hirian dagoen euskal etxe bat da. Hau da elkartearen helbidea: 7, Rue du Palais de l'Ombriere. Bordeleko alde historikoan dago; Saint Pierre auzoan.

 Historia 
Bigarren Mundu Gerra amaitzean zuberotar, baxenabartar edo lapurtarrez gain, gaineratiko eskualdetako euskaldun ugari heldu zen Bordelera. 1947. urtean Bordeleko Eskualdunen Biltzarra osatu zuten, hala ere 1964. urtean abiatu zuten Euskal Etxe bat izateko proiektua eta 1966an lortu zuten.

Bordele unibertsitate hiria izanik Euskal Herritik joandako ikasleek "Egia" izeneko taldea sortu zuten. 200 bat kide ditu eta euskara, kirol, dantza eta sukaldaritza ikastaroak ematen ditu.

XXI. mendearen hasieran 2000-3000 euskaldun bizi ziren Bordelen, hiru belaunalditakoak.

2007. urtean 60. urteurrena ospatu zuten.

 Baliabideak 
Honako baliabide hauek ditu:
 "Agur" aldizkaria. 1953an sortu zen eta urtean bost zenbaki izaten ditu. 
 "Bestalariak" eta "Les Corsaires" abesbatzak
 "Egia" taldeak 
 "Elgar Laguntza" taldeak pilota jarduerak kudeatzen ditu.
 "Irrintzina" irratia
 "Maison Basque" jatetxea

 Jarduerak 
Honako jarduera hauek ditu:

 Euskara klaseak, gau-eskolan
 Pilota ikastaroa
 Euskal dantza eta musika ikastaroak
 Mus txapelketak
 Antzerki klaseak
 Bordeleko euskal genealogia
Kultur denboraldia ere antolatzen du. Euskal musikariak, euskaldun erreferenteen hitzaldiak eta euskal zinemako filmeak izaten dira protagonista urrian hasi eta udararte. 

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Frantziako euskal etxeak